  Виталий Пронин Гурт удысъя но сиён-юонъя министерстволэн ивортэмезъя, 4-тӥ пӧсьтолэзьлы республикаын чакламезлэсь 27 процентэз турын турнамын ни.Тужгес но трос - 48 процентэз турын бусыос - бушамын Можга ёросысь хозяйствоосын.Республикаын дасямын 19 процент кӧс турын, 24 процент сенаж но 26 процент силос. Кӧс турын тужгес но трос ӝоктэмын вавожъёслэн - планлэсь 64 процентэз. Сенажен планзэс тырмытӥллям ни Каракулино ёросын. Силос тырон чупрес радъямын вавожъёслэн но сьӧлтаослэн.Ужпум пуктэмын йырлы быдэ 25 центнер люканы. Сыӵе луонлыкъёс вань. Угось куазь но юрттэ: пӧсьсэ но, шуныт зоръёссэ но уг жаля. Туэ пудо сиён дасянлы 2 миллиард манет висъяны чакламын.Иван Аркашев.  